ДО










ОБЩИНСКИ СЪВЕТ










ГР. КРУМОВГРАД
Д О К Л А Д Н А   З А П И С К А

от Себихан Керим Мехмед -  кмет на Община Крумовград
ОТНОСНО: Даване на съгласие за одобряване на партньорство, с кандидат Регионална Дирекция Пожарна Безопасност и Защита на Населението - Област Кърджали /РД ПБЗН/ и партньори: общини от област Кърджали, по проектно предложение по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“, финансирана по Програма „Развитие на човешките ресурси” 2021-2027
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Министерството на труда и социалната политика (МТСП), в качеството си на Управляващ орган на Програма „Развитие на човешките ресурси” 2021-2027, обяви процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“.

Съгласно Условията за кандидатстване конкретни кандидати по процедурата са Столична и регионални дирекции „Пожарна безопасност и защита на населението“.

Допустими партньори са:

- Общини;

- Национална асоциация на доброволците в Република България (НАДРБ). Асоциацията ще си партнира единствено с кандидата Столична дирекция ПБЗН.

Целта на операцията е да повиши готовността за реакция при природни бедствия, пожари и други извънредни ситуации и отстраняване на последиците от тях, чрез подобряване на капацитета на териториалните звена на ГД „Пожарна безопасност и защита на населението“ и доброволните формирования към общините. Изпълнението на операцията ще допринесе и за повишаване капацитета в помощ на зашитата на населението, изградената инфраструктура и околната среда. За да се укрепи капацитетът на екипите на регионално и местно ниво, операцията се фокусира и върху обученията им, в т.ч. практическото такова и проучването и прилагането на работещи международни практики. Операцията цели и повишаване информираността и популяризиране на дейността на Националната асоциация на доброволците в Република България и на доброволни формирования, създадени към общините и подпомагане набирането на доброволци, които да участват в аварийно-спасителни работи при възникване на кризисни ситуации, както и при отстраняването на последиците от тях. 

Инвестицията включва следните дейности:
1. Повишаване капацитета и готовността на СД ПБЗН,  териториалните звена на ГД ПБЗН и доброволните формирования (ДФ) към общините за реакции при природни бедствия, пожари, извънредни ситуации и отстраняване на последиците от тях, чрез:

- Специализирано обучение, тренировки и практически учения; 

- Осигуряване на пожарно, спасително и друго оборудване, специализирана техника и защитни средства;

- Участие в международни обучения и учения и обмяна на опит.

2. Информационни кампании за привличане на доброволци към Доброволно формирование (ДФ) и Национална асоциация на доброволците в Република България (НАДРБ).
Максималният размер на безвъзмездно финансиране за Община Крумовград, съгласно таблица „Разпределение на средства по СД РДПБЗН и общини“ е 12 342,30 евро (24 139,45 лева).
Крайният срок за подаване на проектни предложения е 30.01.2026 г. 17:00 ч.

Предвид изложеното по-горе, на основание чл. 21, ал. 1, т. 23 и ал. 2, във връзка с чл. 59, ал. 1, чл. 60 и чл. 61 от Закона за местното самоуправление и местната администрация, предлагам Общински съвет - Крумовград да вземе следното

                                                 РЕШЕНИЕ:

1. Дава съгласие Община Крумовград да участва в партньорство с кандидат Регионална Дирекция Пожарна Безопасност и Защита на Населението - Област Кърджали /РД ПБЗН/ и партньори-общини от Област Кърджали в проектно предложение по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“, финансирана по Програма „Развитие на човешките ресурси” 2021-2027 г.
2. Възлага на кмета на община Крумовград да предприеме всички необходими действия за изготвяне и подписване на документи във връзка с подготовката и изпълнението на проектното предложение по т. 1.









   ВНЕСЪЛ:………………………


  



                                  (СЕБИХАН МЕХМЕД)
Изготвил: ................................ 

Лейла Караибрям

Директор на дирекция „НЕПП“
Съгласувал: .................................

  инж. Асен Хаджиев
Зам.-кмет на община Крумовград

Съгласувал: .................................

Валерия Пехливанова

Директор на директор „НОП“
